
VABILO

TEČAJ ZA LOKALNE TURISTIČNE VODNIKE 
ZELENI KRAS


RRA Zeleni kras organizira tečaj za lokalne turistične vodnike destinacije Zeleni kras, ki se bo pričel v torek 10.3. 2026. S pridobljeno licenco za lokalno turistično vodenje boste lahko vodili turiste in obiskovalce v občinah Bloke, Cerknica, Ilirska Bistrica, Loška dolina, Pivka in Postojna, ki sestavljajo skupno destinacijo Zeleni kras. 

Tečaj bo vseboval 10 tematskih sklopov predavanj v skupnem trajanju 35 ur. Udeleženci bodo na predavanjih spoznali:
· turistično geografijo Zelenega krasa, 
· zgodovino,
· etnologijo,
· tehnike vodenja,
· psihološke vidike skupinskih vodenj,
· osnove poslovanja v turizmu in turistično zakonodajo,
· upravljanje destinacije Zeleni kras,
· strateške usmeritve razvoja turizma na nivoju turističnega območja Zeleni kras,
· kodeks o trajnostnem in odgovornem opravljanju vodniške službe,
· osnove prve pomoči.

Predavanja bodo potekala v živo ob torkih in četrtkih od 17.00 do 20.00 ure na različnih lokacijah po destinaciji Zeleni kras. Na tak način bodo udeleženci že v času tečaja obiskali turistične zanimivosti, centre za obiskovalce in ustanove namenjene razvoju in promociji turizma v regiji.

Na podlagi pridobljenega znanja bodo morali udeleženci pripraviti seminarsko nalogo, opraviti ustni izpit ter praktični del izpita, ki bo vključeval vodenje skupine na avtobusu in terenu. 

V kolikor želite pridobiti licenco za lokalnega turističnega vodnika na destinaciji Zeleni kras, verodostojno predstavljati svoje kraje domačim in tujim turistom ter tako prispevati košček sestavljanke v turistično ponudbo destinacije, izpolnite priloženo prijavnico in jo pošljite na elektronski naslov info@zelenikras.si do 27.2.2026.


Za vse dodatne informacije se lahko obrnete na info@zelenikras.si. 


V aprilu 2026 bo potekala posodobitev vseh registrov lokalnih vodnikov Zelenega krasa ter izdaja novih vodniških izkaznic v skladu z novimi Odloki o lokalni turistični vodniški službi na turističnem območju Zeleni kras.

